CELEX: 62008CN0037
Language: fi
Date: 2008-01-31 00:00:00
Title: Asia C-37/08: Ennakkoratkaisupyyntö, jonka VAT and Duties Tribunal, London (Yhdistynyt kuningaskunta) on esittänyt 31.1.2008 — RCI Europe v. Commissioners of HM Revenue and Customs

12.4.2008   
            
            
               FI
            
            
               Euroopan unionin virallinen lehti
            
            
               C 92/16
            
         Ennakkoratkaisupyyntö, jonka VAT and Duties Tribunal, London (Yhdistynyt kuningaskunta) on esittänyt 31.1.2008 — RCI Europe v. Commissioners of HM Revenue and Customs
   (Asia C-37/08)
   (2008/C 92/30)
   Oikeudenkäyntikieli: englanti
   Ennakkoratkaisua pyytänyt tuomioistuin
   VAT and Duties Tribunal, London
   Pääasian asianosaiset
   
      Kantaja: RCI Europe
   
      Vastaaja: Commissioners of HM Revenue and Customs
   Ennakkoratkaisukysymykset
   
               1)
            
            
               Mitkä seikat on otettava huomioon niiden valittajan suorittamien palvelujen osalta, joita vastaan sen viikko-ohjelman jäsenet maksavat:
               
                           —
                        
                        
                           rekisteröitymismaksun
                        
                     
                           —
                        
                        
                           jäsenmaksun ja
                        
                     
                           —
                        
                        
                           vaihtomaksun,
                        
                     kun päätetään siitä, ”liittyvätkö” palvelut kiinteään omaisuuteen kuudennen arvonlisäverodirektiivin (1) 9 artiklan 2 kohdan a alakohdassa (josta on tullut yhteisestä arvonlisäverojärjestelmästä annetun direktiivin (2) 45 artikla) tarkoitetulla tavalla?
            
         
               2)
            
            
               Jos valittajan palvelut liittyvät tai jokin sen palveluista liittyy kiinteään omaisuuteen kuudennen arvonlisäverodirektiivin 9 artiklan 2 kohdan a alakohdassa (josta on tullut yhteisestä arvonlisäverojärjestelmästä annetun direktiivin 45 artikla) tarkoitetulla tavalla, onko tässä tarkoitettuna kiinteänä omaisuutena, johon palvelut liittyvät tai jokin palveluista liittyy, pidettävä kiinteää omaisuutta, joka on ilmoitettu viikkorenkaaseen, vai sitä kiinteää omaisuutta, jonka vaihtoa on pyydetty renkaaseen ilmoitettua kiinteää omaisuutta vastaan, vai kumpaakin näistä omistuskohteista?
            
         
               3)
            
            
               Jos jokin palveluista ”liittyy” kumpaankin näistä omistuskohteista, miten tällainen palvelu on kuudennen arvonlisäverodirektiivin (josta on tullut yhteisestä arvonlisäverojärjestelmästä annettu direktiivi) mukaan luokiteltava?
            
         
               4)
            
            
               Kun otetaan huomioon eri jäsenvaltioissa omaksutut toisistaan poikkeavat ratkaisut, miten on kuudennen arvonlisäverodirektiivin (josta on tullut yhteisestä arvonlisäverojärjestelmästä annettu direktiivi) mukaan luonnehdittava verovelvollisen ”vaihtomaksuun” perustuvia tuloja, jotka on saatu seuraavien palvelujen suorittamisesta:
               
                           —
                        
                        
                           mahdollisuuksien tarjoaminen siihen, että vaihto-ohjelman jäsen voi vaihtaa lomankäyttöoikeutensa jonkin toisen ohjelman jäsenen lomankäyttöoikeuteen, ja/tai
                        
                     
                           —
                        
                        
                           sellaisten majoituskäyttöoikeuksien tarjoaminen, jotka verovelvollinen on ostanut kolmansilta verovelvollisilta täydentääkseen niiden majoitusmahdollisuuksien valikoimaa, joita tarjotaan ohjelman jäsenille?
                        
                     
         
      (1)  Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annettu kuudes neuvoston direktiivi 77/388/ETY (EYVL L 145, s. 1).
   
      (2)  Yhteisestä arvonlisäverojärjestelmästä 28.11.2006 annettu neuvoston direktiivil 2006/112/EY (EUVL L 347, s. 1).